从心所欲。 高蹈祠官惟见独。 其寿伊何。 古井章泉水不波。 腊前梅好。 玉洁日光香耐老。 才大三千。 首首清诗得自编。
落日几呼渡, 佳夕每留关。 有时来照清浅, 鬓雪似潘安。 一曲亲蒙君赐, 两岸更无人迹, 惟见鹭飞还。 隙地欠栽接, 蕉荔杂黄丹。 柳全疏, 松尚幼, 怕摧残。 旁人笑我痴计, 管钥费防闲。 翁意在乎林壑, 客亦知夫水月, 满腹贮清寒。 赋咏差有愧, 赤壁与滁山。
昔年献赋去江湄, 今日行春到却悲。 三径仅存新竹树, 四邻惟见旧孙儿。 壁间潜认偷光处, 川上宁忘结网时。 更见桥边记名姓, 始知题柱免人嗤。